Informatīvais ziņojums
par 2018. gada valsts pamatbudžeta ieņēmumiem un valsts pamatbudžeta izpildi, ilgtermiņa stabilizācijas rezerves ienākumiem, finanšu darījumiem un ar tiem saistītajiem maksājumiem un no ilgtermiņa stabilizācijas rezerves finansētajiem pasākumiem

Informatīvais ziņojums par 2018. gada valsts pamatbudžeta ieņēmumiem un valsts pamatbudžeta izpildi, ilgtermiņa stabilizācijas rezerves ienākumiem, finanšu darījumiem un ar tiem saistītajiem maksājumiem un no ilgtermiņa stabilizācijas rezerves finansētajiem pasākumiem ir sagatavots saskaņā ar Fiskālās disciplīnas likuma 19. panta trešo daļu, Ilgtermiņa stabilizācijas rezerves likuma 3. un 17. pantu un Likuma par budžetu un finanšu vadību 8.1 pantu, kas paredz Ilgtermiņa stabilizācijas rezerves mērķi.

Ilgtermiņa stabilizācijas rezerves likums paredz katru gadu izstrādāt ziņojumu par: 1) valsts pamatbudžeta ieņēmumiem un valsts pamatbudžeta izpildes rezultātu pārskata gadā; 2) ilgtermiņa stabilizācijas rezerves ienākumiem, finanšu darījumiem un ar tiem saistītajiem maksājumiem un no ilgtermiņa stabilizācijas rezerves finansētajiem pasākumiem pārskata gadā. Savukārt Fiskālās disciplīnas likums paredz, ka Ministru kabinets katru gadu lemj par valsts pamatbudžeta faktisko ieņēmumu pārsnieguma pār faktiskajiem izdevumiem — ja tāds ir — novirzīšanu valdības parāda dzēšanai vai ieskaitīšanai ilgtermiņa stabilizācijas rezervē.

**1. Valsts pamatbudžeta izpilde**

Atbilstoši Valsts kases informācijai valsts pamatbudžeta ieņēmumi 2018. gadā bija 6 324,3 milj. *euro* (tabula Nr. 1). 2018. gadā valsts pamatbudžetā iekasēti 102,1% no likumā “Par valsts budžetu 2018. gadam” noteiktās gada ieņēmumu kopsummas. Savukārt faktiskie nodokļu ieņēmumi 2018. gadā bija 4 482,7milj. *euro*, bet likumā noteiktais nodokļu apjoms 4 410,2 milj. *euro*. Tādējādi 2018. gadā nodokļu ieņēmumu izpilde pret plānoto veidoja 101,6%. Nenodokļu ieņēmumi 2018. gadā bija 611,2 milj. *euro*, kas attiecīgi bija 139,4% no plānotā valsts pamatbudžeta nenodokļu ieņēmumu apjoma.

*Tabula Nr. 1*

**Valsts pamatbudžeta ieņēmumi 2018. gadā sadalījumā pa galvenajām kategorijām[[1]](#footnote-1), *euro***

|  |  |  |  |  |
| --- | --- | --- | --- | --- |
| Klasifikācijas grupa, kods | Rādītāji  | Likumā apstiprinātais gada plāns | Izpilde no gada sākuma | Izpilde % pret gada plānu (4/3) |
| *1* | *2* | *3* | *4* | *5* |
|  | **1.Ieņēmumi - kopā (1.1.+1.3.+1.4.+1.5.+1.6)** | **6 196 621 079** | **6 324 332 071** | **102,1** |
| **1. 0. grupa** | **1.1. Nodokļu ieņēmumi(1.1.1.+1.1.2.+1.1.3.+1.1.14.+1.2.)** | **4 410 228 340** | **4 482 743 247** | **101,6** |
| **1.0.0.0.** | **1.1.1.Ienākuma nodokļi** | **610 485 000** | **678 435 177** | **111,1** |
| **2.0.0.0.** | **1.1.2.Sociālās apdrošināšanas iemaksas - kopā** | **85 302 674** | **85 559 114** | **100,3** |
| **5.0.0.0.** | **1.1.3.Nodokļi par pakalpojumiem un precēm** | **3 670 640 666** | **3 665 959 519** | **99,9** |
| 5.1.0.0. |  Pievienotās vērtības nodoklis | 2 451 139 276 | 2 456 968 532 | 100,2 |
| 5.2.0.0.,5.3.0.0. |  Akcīzes nodoklis | 1 025 025 000 | 1 029 214 063 | 100,4 |
| 5.4.0.0. |  Nodokļi atsevišķām precēm un pakalpojumu veidiem | 170 696 390 | 161 013 414 | 94,3 |
| 5.4.1.0. |  Azartspēļu nodoklis | 30 589 250 | 31 962 198 | 104,5 |
| 5.4.2.0. |  Izložu nodoklis | 3 000 000 | 2 996 773 | 99,9 |
| 5.4.3.0. |  Vieglo automobiļu un motociklu nodoklis | x | 2 785 | x |
| 5.4.4.0. |  Elektroenerģijas nodoklis | 4 704 000 | 4 997 416 | 106,2 |
| 5.4.5.0. |  Transportlīdzekļa ekspluatācijas nodoklis | 103 500 000 | 94 300 706 | 91,1 |
| 5.4.6.0. |  Uzņēmumu vieglo transportlīdzekļu nodoklis | 23 100 000 | 21 495 640 | 93,1 |
| 5.4.7.0. |  Subsidētās elektroenerģijas nodoklis | 5 803 140 | 5 257 896 | 90,6 |
| 5.5.0.0. |  Nodokļi un maksājumi par tiesībām lietot atsevišķas preces | 23 780 000 | 18 763 510 | 78,9 |
|  5.5.3.0. |  Dabas resursu nodoklis | 23 780 000 | 18 763 510 | 78,9 |
| **6.0.0.0.** | **1.1.4. Muitas nodoklis** | **43 800 000** | **52 784 519** | **120,5** |
|  | **1.2. Sadalāmie nodokļi**  | **x** | **4 918** | **x** |
| **2.0.grupa** | **1.3. Nenodokļu ieņēmumi (1.3.1.+1.3.2.+1.3.3.+1.3.4.)** | **438 492 635** | **611 165 667** | **139,4** |
| **8.0.0.0.\*** | **1.3.1.Ieņēmumi no uzņēmējdarbības un īpašuma** | **198 269 924** | **406 824 907** | **205,2** |
| **9.0.0.0.** | **1.3.2.Valsts (pašvaldību) nodevas un kancelejas nodevas** | **169 796 067** | **144 762 480** | **85,3** |
| **10.0.0.0.** | **1.3.3. Naudas sodi un sankcijas** | **37 718 921** | **32 029 217** | 84,9 |
| **12/14.0.0.0;22..0.0** | **1.3.4. Pārējie nenodokļu ieņēmumi - kopā** | **32 707 723** | **27 549 063** | **84,2** |
| **3. 0. grupa** | **1.4. Ieņēmumi no maksas pakalpojumiem un citi pašu ieņēmumi - kopā**  | **112 723 400** | **115 601 798** | **102,6** |
| **4. 0. grupa** | **1.5. Ārvalstu finanšu palīdzība**  | **1 228 703 889** | **1 109 349 021** | **90,3** |
| **5.0.grupa** | **1.6.Transferti** | **6 472 815** | **5 472 338** | **84,5** |
| *\* t.sk. papildemisijas prēmija 44 247 445,21 EUR (EKK 8.9.9.0. Pārējie iepriekš neklasificētie finanšu ieņēmumi)* |

Valsts pamatbudžeta izdevumi (tabula Nr. 2) 2018. gadā tika izlietoti 6 626,5milj. *euro* apmērā. Valsts pamatbudžeta izdevumi 2018. gadā veidoja 97,6% no gada plāna.

*Tabula Nr. 2*

**Valsts pamatbudžeta izdevumi un bilance 2018. gadā sadalījumā pa galvenajām kategorijām, *euro***

|  |  |  |  |  |
| --- | --- | --- | --- | --- |
| Klasifikācijas grupa, kods | Rādītāji  | Likumā apstiprinātais gada plāns | Izpilde no gada sākuma | Izpilde % pret gada plānu (5/3) |
| *1* | *2* | *3* | *5* | *6* |
|  | **Izdevumi - kopā** | **6 787 534 479** | **6 626 481 543** | **97,6** |
| 1.0.grupa | Uzturēšanas izdevumi | 6 058 327 563 | 5 915 911 146 | 97,6 |
| 1.1.apakšgrupa | Kārtējie izdevumi | 1 964 497 914 | 1 897 211 330 | 96,6 |
| 1.2.apakšgrupa | Procentu izdevumi | 234 510 023 | 232 869 983 | 99,3 |
| 1.3.apakšgrupa | Subsīdijas, dotācijas un sociālie pabalsti | 2 501 613 892 | 2 469 558 094 | 98,7 |
| 1.4.apakšgrupa | Kārtējie maksājumi Eiropas Savienības budžetā un starptautiskā sadarbība | 328 283 161 | 300 554 752 | 91,6 |
| 1.5.apakšgrupa | Uzturēšanas izdevumu transferti | 1 029 422 573 | 1 015 716 987 | 98,7 |
| 2.0.grupa | Kapitālie izdevumi | 729 206 916 | 710 570 397 | 97,4 |
| 2.1.apakšgrupa | Pamatkapitāla veidošana | 468 536 875 | 450 498 671 | 96,2 |
| 2.2.apakšgrupa | Kapitālo izdevumu transferti | 260 670 041 | 260 071 726 | 99,8 |
|  | **Finansiālā bilance** | **-590 913 400** | **-302 149 472** | **x** |
|  | **Finansēšana** | **590 913 400** | **302 149 472** | **x** |
| F21010000 | Naudas līdzekļi | 380 440 251 | 68 818 651 | x |
| F210100001 | Maksas pakalpojumu un citu pašu ieņēmumu naudas līdzekļu atlikumu izmaiņas palielinājums (-) vai samazinājums (+) | 16 435 117 | -15 443 664 | x |
| F210100002 | Ārvalstu finanšu palīdzības naudas līdzekļu atlikumu izmaiņas palielinājums (-) vai samazinājums (+) | 29 547 797 | -26 709 366 | x |
| F210100005 | Naudas līdzekļu aizdevumiem atlikumu izmaiņas palielinājums (-) vai samazinājums (+) | 334 457 337 | 110 971 681 | x |
| F40010000 | Aizdevumi | -334 457 337 | -110 966 770 | x |
| F40020000 | Aizņēmumi | 658 329 462 | 457 696 563 | x |
| F50010000 | Akcijas un cita līdzdalība pašu kapitālā | -113 398 976 | -113 398 972 | x |

Valsts pamatbudžeta finansiālais deficīts 2018. gadā bija **302,2 milj. *euro***.

2. Ilgtermiņa stabilizācijas rezerves ienākumi, finanšu darījumi un ar tiem saistītie maksājumi un no ilgtermiņa stabilizācijas rezerves finansētie pasākumi

Kopš Ilgtermiņa stabilizācijas rezerves likuma pieņemšanas Saeimā 2014. gada 24. aprīlī ilgtermiņa stabilizācijas rezerve netika izveidota un attiecīgi netika veikti finanšu darījumi. Ministru kabinets 2014. gadā lēma novirzīt 2013. gada valsts pamatbudžeta pārpalikuma summu 15 613 296,17 *euro* apmērā valsts parāda atmaksai saskaņā ar Fiskālās disciplīnas likuma 19. panta trešo daļu. Savukārt pārējos gados Ministru kabinets nelēma par valsts pamatbudžeta pārpalikuma novirzīšanu valdības parāda dzēšanai vai ieskaitīšanu ilgtermiņa stabilizācijas rezervē, jo finansējums Ilgtermiņa stabilizācijas rezerves izveidei nebija pieejams, veicot aprēķinus saskaņā ar Fiskālās disciplīnas likuma 19. panta pirmo un otro daļu. Aprēķinu rezultātā koriģētā valsts pamatbudžeta bilance 2014. gadā bija
-450 377 530 *euro*, 2015. gadā bija - 426 587 153 *euro,* 2016. gadā bija -279 867 249 *euro,* 2017. gadā bija -391 833 454 (tabula Nr. 3).

*Tabula Nr. 3*

**Ilgtermiņa stabilizācijas rezerves ienākumi pa gadiem, *euro***

|  |  |  |  |  |  |
| --- | --- | --- | --- | --- | --- |
|   | **2013. gads** | **2014. gads** | **2015. gads** | **2016. gads** | **2017. gads** |
| Ilgtermiņa stabilizācijas rezerves izveidei pieejamais finansējuma apjoms | 15 613 296 | -450 377 530 | -426 587 153 | -279 867 249 | -391 833 454 |
| Ilgtermiņa stabilizācijas rezerves ienākumi | Nav,jo novirzīts parāda atmaksai. | Nav,jo nebija pieejams finansējums. |

**3. Ilgtermiņa stabilizācijas rezerves izveidei pieejamais finansējuma apjoms**

Ilgtermiņa stabilizācijas rezervē ieskaitāmais pieejamais finansējuma apjoms tiek noteikts saskaņā ar Fiskālās disciplīnas likuma 19. panta pirmo un otro daļu. Regulējums paredz, ka ilgtermiņa stabilizācijas rezervē tiek ieskaitīts valsts pamatbudžeta faktisko ieņēmumu pārsniegums pār faktiskajiem izdevumiem, to koriģējot par tādu valsts pamatbudžeta faktisko ieņēmumu pārsniegumu pār faktiskajiem izdevumiem, kas izmantojams turpmākajos gados saskaņā ar citiem likumiem.

Specifiski noteikumi līdzekļu izlietošanai turpmākajos gados, ja veidojas līdzekļu atlikums, ir paredzēti Likumā par budžetu un finanšu vadību. Likuma par budžetu un finanšu vadību 27. panta 21. daļa paredz, ka tādu valsts pamatbudžeta kontos esošo līdzekļu pārpalikumu, kas radies no ieņēmumiem par sniegtajiem maksas pakalpojumiem un citiem pašu ieņēmumiem, saņemtajiem transferta pārskaitījumiem no valsts budžeta iestāžu ieņēmumiem par sniegtajiem maksas pakalpojumiem, ārvalstu finanšu palīdzības līdzekļiem vai saņemtajiem transferta pārskaitījumiem no valsts pamatbudžeta ārvalstu finanšu palīdzības līdzekļiem, Valsts kase ieskaita nākamajam saimnieciskajam gadam atvērtajos kontos, pamatojoties uz budžeta iestādes iesniegumu, un to var izmantot nākamajā saimnieciskajā gadā atbilstoši finansēšanas plānā piešķirtajiem asignējumiem.

Kā jau ziņojumā iepriekš ir minēts, 2018. gadā valsts pamatbudžeta finansiālais deficīts bija 302,2 milj. *euro*, kas sākotnēji ļauj secināt, ka Ministru kabinetam nav nepieciešams pieņemt lēmumu saskaņā ar Fiskālās disciplīnas likuma 19. panta trešo daļu. Tomēr tā kā 2018. gadā gan maksas pakalpojumu un citu pašu ieņēmumu, gan ārvalstu finanšu palīdzības naudas līdzekļu kontos ir notikušas naudas līdzekļu atlikumu izmaiņas, valsts pamatbudžeta finansiālo bilanci ir nepieciešams koriģēt par:

* maksas pakalpojumu un citu pašu ieņēmumu naudas līdzekļu atlikumu izmaiņām, kas 2018. gadā ir 15,4 milj. *euro* palielinājuma virzienā;
* ārvalstu finanšu palīdzības naudas līdzekļu atlikumu izmaiņām, kas 2018. gadā ir 26,7 milj. *euro* palielinājuma virzienā.

*Tabula Nr. 4*

**Ilgtermiņa stabilizācijas rezerves izveidei pieejamā finansējuma apjoma noteikšana 2018. gadā**

|  |  |  |
| --- | --- | --- |
| **Klasifikācijas kods** | **Rādītāji** | **Izpilde no gada sākuma, *euro*** |
|   | Finansiālā bilance | -302 149 472 |
| F210100001 | Maksas pakalpojumu un citu pašu ieņēmumu naudas līdzekļu atlikumu izmaiņas palielinājums (-) vai samazinājums (+) | -15 443 664 |
| F210100002 | Ārvalstu finanšu palīdzības naudas līdzekļu atlikumu izmaiņas palielinājums (-) vai samazinājums (+) | -26 709 366 |
| **Ilgtermiņa stabilizācijas rezerves izveidei pieejamais finansējuma apjoms** | **-344 302 502** |

Arī veicot augstāk minētās korekcijas (tabula Nr. 4) var secināt, ka **finansējums** **Ilgtermiņa stabilizācijas rezerves izveidei nav pieejams** (koriģētā valsts pamatbudžeta bilance ir - 344,3 milj. *euro*), tādējādi **Ministru kabinets šogad nelemj** par valsts pamatbudžeta pārpalikuma novirzīšanu valdības parāda dzēšanai vai ieskaitīšanu ilgtermiņa stabilizācijas rezervē saskaņā ar Fiskālās disciplīnas likuma 19. panta trešo daļu.

Finanšu ministrs J.Reirs

Ozoliņa, 67083823

Liga.Ozolina@fm.gov.lv

1. Valsts kases sagatavotie Kopbudžeta izpildes mēneša pārskati: https://www.kase.gov.lv/parskati/kopbudzeta-izpildes-parskati/menesa-parskati [↑](#footnote-ref-1)